Snake
Snake vel Latine Flumen Serpentis est flumen Civitatum Foederatarum, circiter 1735 chiliometra longum. In montibus saepti nationalis Yellowstonensis civitatis Vyominae tribus rivis confluentibus oritur, per lacum Jackson transit, post per cannonem in planitiem elatam fluminis Serpentis (Snake River Plain) exit et per civitatem Idahum fluit, postea per confinium Idahi et Oregoniae, Idahi et Vasingtoniae et in Vasingtonia civitate in Columbiam effunditur, cuius accola est maximus. Aqua cadens maxima in Snake Shoshone nominatur; nunc multis molibus fluxus fluminis medius et inferior temperatur.